Diari Oficial de la Generalitat Valenciana


Sumari del DOGV 213, del 20-12-1984 (1984/803696)

ORDRE de la Conselleria de Cultura, Educació i Ciència, de 3 de desembre de 1984, per la qual es convoquen beques durant 1985/86, per a investigadors a Centres d'Investigación estrangers .
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   213

Data del DOGV
:   20-12-1984

Secció del DOGV
:   ALTRES DISPOSICIONS

Número del document
:   1984/803696


Data del document
:   03-12-1984

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de la Conselleria de Cultura, Educació i Ciència, de 3 de setembre de 1984, per la qual es convoquen beques durant 1985/86, per a investigadors en Centres d'Investigació Estrangers.  
La Conselleria de Cultura, Educació i Ciència, dins del programa de Política Científica a desenvolupar per la Direcció General d'Ensenyaments Universitaris i Investigació, té el propòsit de facilitar al professorat i al personal investigador adscrit a les Universitats i Centres d'Investigació de la Comunitat Valenciana, la possibilitat d'accedir a períodes d'actualització de coneixements i adquisició de noves tècniques a Centres d'Investigació estrangers, tot açò a fi de fomentar polítiques integrades de formació i investigació i de contribuir al desenvolupament de la Comunitat Valenciana.   
Fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,   
ORDENE:   
Article únic  
Es convoca la concessió de beques durant 1985/86 per a estades d'investigadors a Centres d?Investigació estrangers, i se n'aproven les bases per les quals es regeix, que s'inclouen com a Annex a aquesta Ordre.   
DISPOSICIONS FINALS  
Primera  
La Direcció General d'Ensenyaments Universitaris queda facultada per tal de dictar, en l'àmbit de les seues competències, les resolucions o instruccions que estime necessàries per realitzar el que disposa aquesta Ordre.   
Segona  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.   
València, 3 de desembre de 1984.   
El Conseller de Cultura, Educació i Ciència,  
CEBRIA CISCAR I CASABAN  
ANNEX  
BASES PER A LA CONCESSIÓ DE BEQUES DURANT 1985/86 PER A ESTADA D'INVESTIGADORS A CENTRES ESTRANGERS:  
1. Requisits per a la concessió de les beques  
1.1. Acadèmics. Els sol·licitants hauran de ser professors o personal investigador adscrit a les Universitats de la Comunitat Valenciana, Centres del Consell Superior d'investigacions Científiques en la Comunitat Autònoma Valenciana i d'altres centres d'investigació d'aquesta, sempre que tinguen personalitat jurídica pròpia i no cerquen finalitat lucrativa.   
Hom considerarà el grau de doctor, en el moment de la sol·licitud, com a mèrit preferent.   
1.2. Documents exigits. Els sol·licitants hauran de presentar Currículum vitae, on s'especifique la labor docent i investigadora desenvolupada en la Universitat Centre d?Investigació, així com l'expedient acadèmic personal.   
1.3. Coneixement de l'idioma. Els candidats hauran de demostrar que tenen un bon coneixement de l'idioma del país on radique la Universitat o el Centre que sol·licita; aquest requisit podrà ser substituït, a criteri de la Comissió Seleccionadora, per un bon coneixement de l'anglès.   
1.4. Els sol·licitants no podran ser beneficiaris de cap altra beca amb idèntica finalitat.   
1.5. Les beques que se sol·liciten hauran d'orientarse a una de les finalitats següents:   
1.5.1. La realització d'un projecte d'investigació, per aquelles persones que han superat la fase de formació investigadora. Els sol·licitants hauran de presentar:   
a) Un projecte o una memòria, referit a l'especialitat, amb una extensió de 5 folis, on especifiquen la labor que van a desenvolupar en la Universitat o el Centre d'Investigació estranger.   
b) Carta d'acceptació del Centre estranger on va a desenvolupar-se el projecte. En el cos de no tenir aquesta acceptació en el moment de la sol·licitud haurà d'adjuntar-s'hi còpia de la correspondència mantinguda amb el Centre citat, i la concessió de beques quedarà condicionada a aquest requisit.   
1.5.2. Ampliació d'estudis. Els candidats hauran d'indicar els estudis que van a realitzar tot assenyalant el centre, país, la durada d'aquest, així com el Departament i el tutor responsable del centre i l'adreça.   
2. Termini i formalització de sol·licituds  
2.1. Les beques convocades hauran de sol·licitar-se a partir de l'endemà de la publicació d'aquesta convocatòria en el Diari Oficial de la Generalitat Valenciana i fins el dia 15 de febrer de 1985.   
2.2. Els impresos de sol·licitud estaran a disposició dels interessats en la Direcció General d'Ensenyaments Universitaris i Investigació de la Conselleria de Cultura Educació i Ciència de la Generalitat Valenciana, i en els Vice-rectorats d?Investigació de les Universitats de la Comunitat Valenciana.   
2.3. La sol·licitud haurà d'anar acompanyada dels documents acreditatius detallats en la base 1.2 i de dues cartes de referència.   
2.4. Les sol·licituds, amb els documents requerits dirigides a la Direcció General d'Ensenyaments Universitaris i Investigació, hauran de presentar-se en el registre general de la Conselleria de Cultura, Educació i Ciència o per qualsevol dels mitjans establerts en l'article 66 de la Llei de Procediment Administratiu.   
3. Característiques de les beques  
3.1. Dotació de les beques. Les beques que es convoquen inclouen:   
a) Bitllet d'anada i tornada des de l'adreça del sol·licitant al centre estranger corresponent de la forma més directa i en classe turística.   
b) Matrícula en el centre d'admissió.   
c) Una assignació mensual entre 100.000 i 175.000 pessetes, que serà determinada per la Comissió de Selecció, en funció de les circumstàncies personals del sol·licitant i del país per al qual s'ha sol·licitat la beca.   
3.2. Començament i durada de les beques. El període de fruïment de les beques anirà des de l'1 de setembre de 1985 al 30 de setembre de 1986.   
Els peticionaris especificaran en la sol·licitud el temps que, dins dels anteriorment establerts i per un període mínim. de 9 mesos i màxim de 12, estimen necessari per a la realització dels objectius proposats.   
Les beques podran ser renovables per uns altres dos cursos acadèmics. La sol·licitud de prórroga haurà de ser formulada almenys 3 mesos abans de la finalització del termini inicialment concedit i haurà d'anar acompanyada d'una memòria del treball realitzat fins la data, així com de l'informe del director d'aquest.   
4. Selecció de candidats  
4.1. La selecció de candidats serà realitzada pel Consell de Política Científica i Tecnològica de la Generalitat Valenciana, el qual elevarà proposta raonada de concessió de beques, durada d'aquestes i candidats seleccionats a la Direcció General d'Ensenyaments Universitaris i Investigació. La resolució final de la Direcció General d'Ensenyaments Universitaris i Investigació, que serà publicada en el Diari Oficial de la Generalitat Valenciana, inclourà el nombre de sol·licitants seleccionats, les beques concedides i la durada, i haurà de produir-se abans de l'1 de maig de 1985.   
4.2. El Consell de Política Científica i Tecnològica tindrà facultats per resoldre tots els dubtes que sorgesquen en la interpretació d'aquestes bases, així com la possibilitat d'entrevistar els candidats quan ho considere adient.   
5. Obligacions dels becaris  
5.1. Complir amb aprofitament les etapes del Pla proposat.   
5.2. Remetre al Servei de Política Científica de la Direcció General d'Ensenyaments Universitaris i Investigació, amb caràcter semestral, informe de la labor realitzada amb els resultats obtinguts i en el qual haurà de constar la conformitat del Director del Treball o Tutor. El compliment d'aquest requisit és imprescindible per continuar percebent l'assignació.   
5.3. Presentar, en acabar el termini de durada de la beca (en un termini màxim d?1 mes) una Memòria del treball realitzat.   
5.4. El becari tindrà l'obligació de notificar al Servei de Política Científica l'arribada a la Universitat o Centre, tot indicant l'adreça particular així com qualsevol canvi de residència o viatges, amb la sol·licitud del corresponent permís amb l'antelació suficient.   
5.5. Fer constar en qualsevol publicació resultant, que aquesta ha estat realitzada amb una Ajuda de la Conselleria de Cultura, Educació i Ciència, de la Generalitat Valenciana.   
5.6. En cas d'incompliment d'alguna de les obligacions anteriorment ressenyades, la Direcció General d'Universitats i Investigació podrà rescindir la concessió de la beca, així com recaptar la devolució de les quantitats percebudes.